Benjamin Cordt

**Benjamin Cordt** (Koordt; vene Вениамин Александрович Кордт, ukraina Веніамін Олександрович Кордт; 2. märtsil 1860 Tartus – 1934 Kiiev ?) oli baltisaksa harrastusajaloolane, kirjamees ja raamatukogundustegelane.

Venemaa ja Ukraina üks nimekaim raamatukoguhoidja, tema juures alustas Karl Weltmann bibliograafia koostamist Baltimaade kohta.

## Elukäik
1878. aastal hakkas Cordt õppima Tartu Ülikooli õigusteaduskonnas õigusteadust ja diplomaatiat. Õpingud ülikoolis kulgesid vaheaegadega, lõpetas 1885. aastal, pälvides kuldauraha (*erhielt die goldene Preis-Medaille*), kraadi kaitses 1887.

Aastatel 1879–1880 oli Cordt Sevastopolis kindral von Richteri perekonnas kahe poisi koduõpetaja. Töötas mitmes Euroopa õppeasutuses. Tartu Ülikoolis 1883–1894. Tartu Ülikooli Raamatukogus aastatel 1883–1885 raamatukoguhoidja abina, 1889–1893 raamatukogu juhi abina. Cordti põhitegevuseks oli uurimistöö ja dokumentaalse ainestiku avaldamine, näiteks De la Gardie perekonna kirjade läbitöötamine Tartu Ülikooli raamatukogus. Koostas nimistu osale raamatukogus leiduvast De la Gardie arhiivist: "Mittheilungen a. d. Briefwechsel d. Grafen Jakob de la Gardie" (1894). 1894. aastast töötas professorina mitmes Kiievi kõrgemas instituudis, Ukraina Avalikus Raamatukogus. Temalt valmis uurimistöö Venemaa ajaloo alal. 1893–1934 tegutses Kiievi Ülikooli Raamatukogu juhatajana.

1910. aastatel anti Cordtile Tartu Ülikooli auhind. 
 
Cordt oli Õpetatud Eesti Seltsi liige aastast 1879, raamatukoguhoidja 1885–1890, Eestimaa Kirjanduse Ühingu (EKÜ) korrespondentliige aastast 1893, Riia Ajaloo ja Muinasteaduse Seltsi liige aastast 1911.

## Uurimistööd
Käis aastatel 1893, 1895 ja 1911 Peterburi Teaduste Akadeemia lähetusel uurimisreisidel Hollandi arhiivides. 1920. aastail külastas Rootsi Riigiarhiivi.

1893–1880 uuris Vene-Rootsi suhteid ja genealoogiat, uurimused valminud peamiselt Tartus ja saksa keelsed.

Hilisemad publikatsioonid juba vene keeles. Uuris Venemaa, Ukraina, Baltimaade ajalugu, diplomaatia ajalugu (diplomaatiline kirjavahetus Venemaa kohta). Tema peateos "Vene kartograafia ajaloo vaatlus", mis sisaldas vanemaid kaarte Venemaa ja Põhjamaade sh Eesti alade kohta, peegeldas lääneeurooplaste Venemaa-kujutluste arengut ja oli fototehniliselt teostuselt oma aja kohta kõrgtasemel.

## Publikatsioone, teoseid
* Benjamin Cordt: Mittheilungen aus dem Briefwechsel des Grafen Jakob de la Gardie. Nebst einem Anhang betreffend Correspondenzen des Grafen Johann Oxenstjerna., Leipzig: Koehler 1894
* Die Verhandlungen des Waffenstillstandes von Teusina, 1593 : ein Beitrag zur Geschichte der Beziehungen Schwedens zu Russland im XVI. Jahrhundert. Dorpat, 1892. (ÕES toim 16 (1896), 73-156)
* Материали до истории картографии Украины. 1. Киев, 1931. 32, [2] с., X. 1 табл.
* Русское зерно на Голландском рынке в 30-х годах столетия. 1925
* Ein Brief J. Fraunhofer´s [(1824) an Struve in der Dorpater Universitätsbibliothek ] // ÕESi toim (1887), 79-81
* Johann Müllers Briefe an Carl Morgenstern, 1805-1809 // Alt-Preuss. Monatsschrift 28 (1891)
* Zwei Aktenstücke zur Geschichte d. russisch-swedischen Beziehungen in d. Jahren 1592-1593. Jurjew, 1893
* Rossica historica za 1890-1892 g. : [Bibliogr.] // TÜ toim (1893) 2, [1], 31-51
* Ein Brief Ph. Joh. von Strahlenberger´s // Verhandlungen d GEG 13 (1888), 409-421

## Kirjandus
* Puksoo, F. Benjamin Cordt´i tegevusest // Ajalooline Ajakiri (1940) 2, 120
* Венгеров, С. А. Источники словаря русских писателей. 3. Peterburi, 1914, 176
* Tankler, H. Tartu Ülikooli Raamatukogu ajalugu ... – Käsikiri. 1996, ptk. Isikud
* Laumets, A. Karl Weltmann ja tema raamatukogu // TÜR töid 11 (2000), 117–125 (118)